PRIM'AWLA TAL-QORTI ĊIVILI Rat ir-rikors li bih inbdew dawn il-proċeduri, magħmul taħt l-Ordni dwar l- Assistenza Reċiproka Għall-Irkupru Ta' Talbiet li Għandhom X'Jaqsmu Ma' Taxxi, Dazji u Miżuri Oħra (Leġislazzjoni Sussidjarja 460.08), u li ġie mressaq mill-Kummissarju tat-Taxxi fit-12 ta' Mejju, 2021; Rat id-digriet tagħha tal-14 ta' Mejju, 2021, li bis-saħħa tiegħu poġġiet din il-kawża għas-smigħ għall-21 ta' Ġunju, 2021; Rat in-nota tad-9 ta' Ġunju, 2021 iffirmata mill-avukata Mandy Trajkovski, li biha ddikjarat li l-Kummissarju tat-Taxxi qiegħed iċedi u jirrinunzja għall-pretensjonijiet tiegħu mressqa fir-rikors; Għaldaqstant fid-dawl ta' din in-nota ta' ċessjoni u ta' dak imsemmi fl-artikoli 906(1) u 907 tal-Kap 12 tal-Liġijiet ta' Malta, il-Qorti qiegħda tieqaf milli tqis aktar dan ir- rikors u b'hekk tordna lir-reġistratur sabiex ineħħih minn fuq il-lista tal-kawżi attivi. Digriet mogħti llum, nhar il-Ħamis, 10 ta' Ġunju, 2021. Imħallef Deputat Reġistratur